《次韵季直弟春日雪》
宋代·喻良能

休惊双鬓二毛加，且喜东君发物华。
未向林梢开嫩叶，先於檐物舞飞花。
鼠须正好书春帖，蟹眼偏宜试露芽。
便欲扁舟访安道，不堪山驿水程赊。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。